ລາຍ​ການອາ​ຫານ​ ໃນວັນບຸນຂອບ​ຄຸນພະ​ເຈົ້າ ​ຂອງ​ທຳ​ນຽບ​ຂາວ ໄດ້ປ່ຽນ​ໄປ​ຕາມ​ການ​ເວ​ລາ
ອາຫານໃນ​ວັນຂອບຄຸນພະເຈົ້າຂອງທຳນຽບຂາວ ຍັງລວມມີອາຫານ​ອື່ນໆ ​ຢູ່ໃນຂົງ​ເຂດນີ້ ເຊັ່ນ: ປາຣັອກ​ຟີ​ສ ຈາກແມ່ນ້ໍາໂປ​ໂທ​ແມັກ, ເຕົ່າຈາກເຂດຝັ່ງຕາເວັນອອກ ຂອງລັດແມ​ຣີ​ແລນ ແລະ ໝາກ​ແຄຣນ​ເບ​ຣີ.
ຊາວອາເມຣິກັນສ່ວນໃຫຍ່ ບໍ່ມີຫອຍນາງລົມຢູ່ເທິງໂຕະອາຫານໃນວັນບຸນຂອບຄຸນພະເຈົ້າ ຫລື Thanksgiving ຂອງເຂົາເຈົ້າ, ແຕ່ໃນຊ່ວງໃດນຶ່ງ, ອາຫານທະເລປະເພດຫອຍ ແມ່ນສ່ວນປະກອບອັນສໍາຄັນ ໃນລາຍການ ຫລືເມນູອາຫານສຳລັບວັນບຸນທີ່ວ່ານີ້ ຂອງທຳນຽບຂາວ ທ່ານນາງລີນາ ແມນ (Lina Mann), ນັກປະຫວັດສາດໃນສະມາຄົມປະຫວັດສາດຂອງທໍານຽບຂາວກ່າວວ່າ "ຫອຍນາງລົມຍັດໃສ້ ແລະອົງປະກອບຕ່າງໆ ຂອງຫອຍນາງລົມແມ່ນມັກມີຢູ່ສະເຫມີ, ໂດຍສະເພາະໃນຕອນທ້າຍໆ ຂອງສັດ ຕະວັດທີ 19 ຫອຍນາງລົມໄດ້ຮັບຄວາມນິຍົມສູງ ຂ້າພະເຈົ້າຄິດວ່າທີ່ຕັ້ງຂອງນະຄອນຫລວງວໍຊິງຕັນ ໃກ້ກັບອ່າວແຊສພິກ (Chesapeake), ເຊິ່ງເປັນສູນກາງຂະໜາດໃຫຍ່ຂອງຫອຍນາງລົມເຮັດໃຫ້ມັນເປັນສິ່ງທີ່ຂ້ອນຂ້າງວ່າເປັນອາຫານສຳລັບຂົງເຂດນີ້ ແຕ່ວ່າ ສິ່ງນັ້ນ ກໍໄດ້ຄ່ອຍໆຈາງຫາຍໄປເມື່ອຫຼາຍປີ ຜ່ານໄປ " ນອກຈາກຫອຍນາງລົມແລ້ວ, ອາຫານໃນວັນຂອບຄຸນພະເຈົ້າຂອງທຳນຽບຂາວ ຍັງລວມມີອາຫານອື່ນໆ ຢູ່ໃນຂົງເຂດນີ້ ເຊັ່ນ: ປາຣັອກຟີສ ຈາກແມ່ນ້ໍາໂປໂທແມັກ (Potomac), ເຕົ່າຈາກເຂດຝັ່ງຕາເວັນອອກຂອງລັດ ແມຣີແລນ ແລະ ໝາກແຄຣນເບຣີ (cranberries) ຈາກລັດແມສຊາຈູແຊັສ (()) ເນື່ອງຈາກວ່າວັນບຸນນີ້ ມັກຈະເປັນບຸນທີ່ຈັດແບບສ່ວນຕົວຫຼາຍກວ່າ, ລາຍການອາຫານໃນວັນບຸນ Thanksgiving ຂອງທຳນຽບຂາວແມ່ນບໍ່ໄດ້ຖືກກໍານົດ ແບບຕາຍໂຕ ຄອບຄົວຂອງປະທານາທິບໍດີມັກຈະໃຊ້ເວລາໃນມື້ນັ້ນອອກໄປຈາກທຳນຽບຂາວ, ອາດຈະອອກໄປຢູ່ເຮືອນສ່ວນຕົວຂອງພວກເພິ່ນຢູ່ລັດອື່ນ ຫຼືບໍ່ ກໍໄປຢູ່ທີ່ບ່ອນພັກຜ່ອນຂອງປະທານາທິບໍດີຢູ່ແຄມເດວິດ (Camp David) ໃນລັດແມຣີແລນ ໃນປີ 1985, ປະທານາທິບໍດີໂຣໂນລ ຣີແກນ (Ronald Reagan) ໄດ້ໃຊ້ເວລາໃນວັນບຸນ Thanksgiving ໄປຢູ່ຟາມລ້ຽງສັດຂອງທ່ານ ໃນລັດຄາລິຟໍເນຍ ລາຍການອາຫານປະກອບມີໄກ່ງວງ, ໝາກແຄຣນເບີຣີ, ເຂົ້າໜົມເຮັດດ້ວຍແປ້ງສາລີ ຫລື cornbread ທີ່ມີນ້ຳຊັອສ ລາດໜ້າ, ຍຳສະຫຼັດ, ມັນຝຣັ່ງບົດ ຫລື mashed potatoes, ເຂົ້າຈີ່ກ້ອນມົນ ຫລື monkey bread, ໝາກຖົ່ວກູແວ ກັບໝາກອອລມອນ, ແລະເຂົ້າໜົມພາຍໝາກອຶລາດໜ້າດ້ວຍຄີມທີ່ເປັນໂຟມ ໃນປີ 1996, ປະທານາທິບໍດີບີລ ຄລິນຕັນ ມີຄວາມມ່ວນຊື່ນໄປກັບການສະຫລອງບຸນ Thanksgiving ຢູ່ກັບຄອບຄົວ ແລະຫມູ່ເພື່ອນຂອງເພິ່ນຢູ່ແຄມເດວິດ ບ່ອນທີ່ພວກເພິ່ນກິນໄກ່ງວງຍັດໃສ້ ດ້ວຍເຂົ້າຈີ່ທີ່ເອືອບເຄື່ອງປຸງຫລາຍຢ່າງ; ນ້ຳຊອັສລາດໜ້າເຮັດດ້ວຍເຄື່ອງໃນໄກ່; ມັນຝຣັ່ງບົດ ຫລື mashed potatoes; ມັນດ້າງ; ຖົ່ວຂຽວ; ວຸ້ນທີ່ເຮັດດ້ວຍໝາກແຄຣນເບີຣີ, ຖາດຂອງດອງທີ່ແຊບນົວ, ຜັກເຊເລຣີ (celery), ຫມາກເລັ່ນ, ຜັກບົ່ວຂຽວ, ໝາກໂອລີຟສີຂຽວແລະສີດໍາ, ແລະຫົວແຄຣັອດ; ຫມາກໄມ້ລວມມິດ; ກວນໝາກແຄຣນເບີຣີ; ແລະເຂົ້າໜົມພາຍເຮັດດ້ວຍໝາກກໍ່ພີແຄນ (pecan) ແລະເຂົ້າໜົມພາຍໝາກອຶ ອ່ານຂ່າວນີ້ເພີ້ມເປັນພາສາອັງກິດຢູ່ລຸ່ມນີ້: